**Dôvodová správa**

# 

# Všeobecná časť

Návrh zákona, ktorým sa mení zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov(ďalej len „návrh zákona“) predkladá poslanec Národnej rady Slovenskej republiky (NR SR) Alojz Hlina.

Cieľom predkladaného návrhu zákona je opraviť nedostatok, ktorý je v platnom znení. V platnom znení zákona je v § 6 ods. 1 písmeno b) s nasledovným textom: „dĺžku prejazdenej vzdialenosti po pozemnej komunikácii,“ Uvedené ustanovenie je v zákone nadbytočné, nakoľko smernica Európskeho parlamentu a Rady č. 2010/40/EÚ zo 7. júla 2010, na základe ktorej sme prijali uvedený zákon, nehovorí o monitorovaní počtu prejazdených kilometrov a rovnako aj predkladateľ zákona **Ministerstvo dopravy, výstavby a regionálneho rozvoja Slovenskej republiky** deklaroval, že nemá záujem monitorovať počet prejazdených kilometrov .

Predkladaný návrh zákona nezakladá žiadne vplyvy na štátny rozpočet, rozpočet verejnej správy a na podnikateľské prostredie, nevyvoláva sociálne vplyvy, ani vplyvy na životné prostredie a ani na informatizáciu spoločnosti.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

**DOLOŽKA ZLUČITEĽNOSTI**

**k návrhu zákona s právom Európskej únie**

1. **Navrhovateľ zákona:**

poslanec Národnej rady Slovenskej republiky, Alojz Hlina.

2. **Názov návrhu zákona:**

návrh zákona, ktorým sa mení zákon č. 317/2012 Z. z. o inteligentných dopravných systémov v cestnej doprave a o zmene a doplnení niektorých zákonov

3. **Predmet návrhu zákona je upravený v práve Európskej únie:**

a) predmet návrhu zákona je čiastočne upravený v primárnom práve, čl. 91 Zmluvy o fungovaní EU

b) predmet návrhu zákona je upravený v sekundárnom práve, (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009)

* v smernici Európskeho parlamentu a Rady 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy,
* vo vykonávacom rozhodnutí Komisie z 13. júla 2011, ktorým sa prijímajú usmernenia pre členské štáty k podávaniu správ podľa smernice Európskeho parlamentu a Rady 2010/40/EÚ (2011/453/EÚ) (Ú. v. EÚ L 193, 23. 7. 2011).

c) predmet návrhu zákona nie je upravený v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii:**

a) predmetom návrhu zákona sa nepreberá žiadny právny akt Európskej únie,

b) Európska komisia alebo Súdny dvor Európskej únie nezačal v súvislosti s predmetom návrhu zákona proti Slovenskej republike konanie podľa čl. 258 a 260 Zmluvy o fungovaní Európskej únie v jej platnom znení,

c) Smernica Európskeho parlamentu a Rady 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy, bola prebratá do zákona č. 317/2012 Z. z. o inteligentných dopravných systémov v cestnej doprave a o zmene a doplnení niektorých zákonov

5. **Návrh zákona je zlučiteľný s právom Európskej únie:**

a) úplne.

**Doložka**

**vybraných vplyvov**

**A.1. Názov materiálu:** návrh zákona, ktorým sa mení zákon č. 317/2012 Z. z. o inteligentných dopravných systémov v cestnej doprave a o zmene a doplnení niektorých zákonov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

*bezpredmetné*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.*

**Osobitná časť**

**K Čl. I**

V § 6 ods.1 sa vypúšťa písmeno b), ktoré je nadbytočné. Doterajšie písmeno c) sa označuje ako písmeno b﴿. Z praktického hľadiska dôjde len k vyradeniu písmena b﴿ a tým pádom sa písmeno c﴿ len premenuje.

**K Čl. II**

S ohľadom na predpokladanú dĺžku legislatívneho procesu sa navrhuje účinnosť zákona na 1. december 2013.